b'\n_START_ARTICLE_\nMerc\xc3\xa8 Rodoreda\n_START_SECTION_\nVirke\n_START_PARAGRAPH_\nRodoredas forfatterskap begynte med artikler og fortellinger for magasiner. Hun utga fire romaner i mellomkrigstiden, blant disse Aloma (1938). _NEWLINE_Fordi hun arbeidet for den katalanske regjeringen under den spanske borgerkrigen, m\xc3\xa5tte hun etter Francos seier dra i eksil. Etter en tid i Frankrike bosatte hun seg i Sveits, der hun gjenopptok sitt forfatterskap. I 1958 kom novellesamlingen Vint-i-dos contes. Rodoreda fikk sitt gjennombrudd med romanen La pla\xc3\xa7a del diamant, som kom ut i 1962 og ble oversatt til en rekke spr\xc3\xa5k. Andre romaner er El carrer de les cam\xc3\xa8lies (1966), Mirall Trencat (1974), Viatges i flors (1980) og Quanta, quanta guerra\xe2\x80\xa6 (1980). La mort i la primavera utkom etter hennes d\xc3\xb8d._NEWLINE_Midt p\xc3\xa5 1970-tallet vendte Rodoreda tilbake til Catalonia. I 1980 ble hun tildelt Premi d\xe2\x80\x99Honor de les Lletres Catalanes.'